*ข่าวประชาสัมพันธ์*

**เปิดรับสมัครนิสิต นักศึกษา เข้าร่วมแข่งขันพัฒนาแผนธุรกิจระดับโลก**

**SCG Bangkok Business Challenge @ Sasin 2022 รอบ Global Competition**

**วันนี้ถึง 20 พฤษภาคมนี้**

**สถาบันบัณฑิตบริหารธุรกิจ ศศินทร์ แห่งจุฬาลงกรณ์มหาวิทยาลัย (Sasin School of Management)** และ บริษัท**เอสซีจี เคมิคอลส์ จำกัด (มหาชน) หรือเอสซีจีซี (SCGC) ธุรกิจเคมีภัณฑ์เพื่อความยั่งยืน** เฟ้นหาสุดยอดทีมพัฒนาแผนธุรกิจที่มุ่งเน้นความยั่งยืน **SCG Bangkok Business Challenge @ Sasin 2022** **ในรอบ Global Competition** เปิดรับนิสิต นักศึกษาระดับปริญญาตรี โท เอก ทุกสาขาจากมหาวิทยาลัยทั่วโลก ที่มีไอเดียทางด้านนวัตกรรมและสุดยอดแผนธุรกิจเพื่อตอบโจทย์สังคมและความยั่งยืน ชิงถ้วยรางวัลเกียรติคุณ พร้อมทั้งรางวัลเงินสด รวมทุกรางวัลมูลค่ากว่า 60,000 เหรียญสหรัฐ หรือกว่า 2,000,000 บาท

ในปีนี้การแข่งขัน SCG Bangkok Business Challenge @ Sasin จะครบรอบ 20 ปี ซึ่งการแข่งขันเวทีนี้เริ่มต้นเป็นครั้งแรกในปี 2002 ถือเป็นการบุกเบิกในการจัดการแข่งขันสตาร์ตอัปภาคภาษาอังกฤษสำหรับนักศึกษา ที่ได้รับการยอมรับจากทั่วโลก

ผู้สนใจสามารถสมัครเข้าร่วมการแข่งขัน Global Competition ได้ตั้งแต่วันนี้ถึง 20 พฤษภาคม 2565 โดยงานแข่งขันรอบ Semi-Final และรอบ Final จะจัดขึ้นระหว่างวันที่ 8 – 10 กรกฎาคม 2565 ที่ ศศินทร์ ร่วมชิงถ้วยรางวัลเกียรติคุณ พร้อมเงินรางวัล รวมทั้งโอกาสในการ networking กับทีมต่าง ๆ ทั่วโลก

มาร่วมเป็นหนึ่งในทีมนิสิต นักศึกษาไทยที่ก้าวไกลสู่เวทีระดับโลก ด้วยไอเดียและนวัตกรรมสุดสร้างสรรค์ สมัครได้แล้ววันนี้ที่ <https://submit.link/QY> สนใจข้อมูลเพิ่มเติม <https://bbc.sasin.edu/2022/> หรือ Facebook page: [bangkokbusinesschallenge](https://www.facebook.com/bangkokbusinesschallenge)